ΔΙΑΓΩΝΙΣΜΟΣ ΕΙΚΑΣΤΙΚΗΣ ΤΕΧΝΗΣ – **ΓΙΑ ΜΑΘΗΤΕΣ/ΤΡΙΕΣ ΓΥΜΝΑΣΙΟΥ - ΛΥΚΕΙΟΥ**

Μια δημιουργική δράση για την υγεία των θαλασσών.

Η Ελληνική Ένωση Προστασίας Θαλάσσιου Περιβάλλοντος – HELMEPA, μία από τις πιο ιστορικές περιβαλλοντικές οργανώσεις στην Ελλάδα για καθαρές και υγιείς θάλασσες, καλεί μαθητές/τριες Γυμνασίου - Λυκείου (Α’ Β’ Γ’) να εμπνευστούν και να δημιουργήσουν το δικό τους έργο για την προστασία και υγεία των θαλασσών (ζωγραφική, φωτογραφία, κολάζ, κάποιο σύνθημα) στο πλαίσιο του 2ου Πανελλήνιου **Διαγωνισμού Εικαστικής Τέχνης** με θέμα: **«Αγαπώ τη θάλασσα» (I love sea)**.

**Θα διακριθούν δύο (2) έργα**:

⎯ 1 έργο μαθητή/μαθήτριας Λυκείου που θα «ντύσει» το νέο θερμός της HELMEPA, συμπεριλαμβανομένου του ονοματεπωνύμου του/της καλλιτέχνη/ιδας

⎯ 1 έργο μαθητή/μαθήτριας Γυμνασίου που θα «ντύσει» τη νέα τσάντα πολλαπλών χρήσεων της HELMEPA, συμπεριλαμβανομένου του ονοματεπωνύμου του/της καλλιτέχνη/ιδας

Κάποια επιπλέον έργα που θα επιλέξει η Επιτροπή Αξιολόγησης θα προβληθούν στη διεθνή ναυτιλιακή έκθεση «Ποσειδώνια 2024» στο περίπτερο της HELMEPA και θα αποτελέσουν μέρος Ομαδικής Έκθεσης.

Περισσότερες πληροφορίες για το διαγωνισμό (συμπ. της **προκήρυξης και αίτησης**) θα βρείτε στη σχετική ιστοσελίδα <https://helmepa.gr/artcontest>.

**Καταληκτική ημερομηνία υποβολής των έργων είναι η Δευτέρα 1 Απριλίου 2024.**